钦定古今图书集成/明伦汇编/宫闱典/第097卷 > 《册永宁公主文》前人
## 钦定古今图书集成/明伦汇编/宫闱典/第097卷 > 《册永宁公主文》前人

维开元二十六年，岁次戊寅，八月丁酉朔二十二日
戊午，皇帝若曰：“於戏！人伦式叙，以正国风，女子有行，
将成妇道。咨尔永宁公主，自幼及长，终温且惠。引图
史为镜鉴，用柔和为粉泽。许嫁而笄，既遵于彝典；备
物之册，宜承于宠命。今遣使金紫光禄大夫兵部尚
书兼中书令李林甫、副使上柱国徐安贞持节礼册。”
尔其谦恭自下。淑慎为先。无忝公主之教。永贻邦媛
之则。可不慎欤。